แนวโน้มดัชนีเช้านี้ลุ้นแกว่งตัวไซด์เวย์ขึ้น
นักวิเคราะห์ฯ มองแนวโน้มดัชนีตลาดหุ้นไทยเช้านี้มีโอกาสแกว่งตัวขึ้นไปทดสอบ 1,430-1,433 จุด รอลุ้นแรงซื้อหุ้นกลุ่มอสังหาฯ-แบงก์หนุน
15 ม.ค. 2556

นักวิเคราะห์ฯ มองแนวโน้มดัชนีตลาดหุ้นไทยเช้านี้มีโอกาสแกว่งตัวขึ้นไปทดสอบ 1,430-1,433 จุด รอลุ้นแรงซื้อหุ้นกลุ่มอสังหาฯ-แบงก์หนุน 
นายเกียรติก้อง เดโช นักกลยุทธ์ บล.ซีไอเอ็มบี (ประเทศไทย) กล่วว่า ตลาดหุ้นไทยเช้านี้มีโอกาสแกว่งตัวไซด์เวย์และปรับตัวขึ้นได้ต่อ โดยปัจจัยที่จะทำให้ดัชนีสามารถขึ้นไปถึง 1,430-1,433 จุด ซึ่งเป็นแนวต้านในขณะนี้น่าจะมาจากแรงซื้อหุ้นในกลุ่มอสังหาริมทรัพย์และแบงก์ ส่วนแนวรับวันนี้อยู่ที่ 1,415-1,420 จุด           อย่างไรก็ตาม เมื่อดัชนีขึ้นไปถึงระดับแนวต้านแล้วก็อาจมีแรงขายออกมา โดยเฉพาะในหุ่นกลุ่มอสังหาฯที่มีราคาสูงขึ้น และกลุ่มแบงก์ก็อาจมีแรงขายทำกำไรออกมาบ้าง          ส่วนตลาดหุ้นอื่นในภูมิภาคเอเชียเช้านี้ดัชนีเคลื่อนไหวทั้งบวก/ลบสลับกัน ปัจจัยที่ส่งผลกระทบส่วนใหญ่เป็นประเด็นภายในประเทศ